Russell Bowers
Is polaiteoir Meiriceánach é Russell “Rusty” Bowers  (rugadh 20 Deireadh Fómhair 1952) agus is é Spéicéir reatha Theach na nIonadaithe in Arizona é. Is ball den Pháirtí Poblachtach, agus tá sé ina ionadaí ar an 25ú ceantar reachtach ó 2015. Toghadh ina Spéicéir é sa bhliain 2019.

Roimhe seo, bhí Bowers ina ionadaí don 21ú ceantar reachtaíochta i dTeach Arizona ó 1993 go 1997 agus i Seanad Arizona ó 1997 go 2001. Is ealaíontóir atá oilte go clasaiceach é agus é ag speisialú in uiscedhathanna, phéintéireacht ola, agus dealbhóireacht, agus bhí baint aige freisin leis na tionscail tógála agus oideachais.

I mí Feabhra 2022, chomhdaigh Bowers páipéarachas  le reáchtáil do Sheanad Arizona sa 10ú ceantar. Chaill sé do Dave Farnsworth sa toghchán phoblachtach tosaigh.

Luathshaol agus oideachas 
D'fhás Bowers aníos ar raise caorach i nGleann Chino. D'fhreastail sé ar Mesa Community College, Ollscoil Stáit Arizona, agus Ollscoil Brigham Young. Is ball é d' Eaglais Naoimh na Laethanta Deireanacha, agus chaith sé dhá bhliain ina mhisinéir Mormannach i Meicsiceo.

In aghaidh toghchán uachtaránachta 2020 a chur ar ceal 
Dhiúltaigh Bowers comhoibriú leis na hiarrachtaí chun toghchán uachtaránachta 2020 a chur ar ceal trína rá go poiblí nach raibh aon fhianaise ann go ndearnadh calaois toghcháin a thabharfadh sainordú go ndiúltófaí do thorthaí thoghchán uachtaránachta 2020 na Stát Aontaithe in Arizona. An 21 Meitheamh, 2022, thug Bowers fianaise don choiste 6 Eanáir. Mar chuid dá fhianaise, dúirt sé nuair a d’iarr sé fianaise ar Rudy Giuliani go raibh calaois ann, d’fhreagair Giuliani “"We have lots of theories, we just don't have the evidence". ”.

Mharaigh Bowers bille freisin i dTeach na nIonadaithe Arizona a chuirfeadh ar chumas reachtas an stáit torthaí toghcháin uachtaránachta in Arizona a shárú.

I mí na Nollag 2020, bhí a chomhghleacaí Seanadóir Kelly Townsend ag iarraidh ar Bowers an reachtas a ghairm i seisiún agus scláta malartach toghthóirí a cheapadh go hoifigiúil. Nuair a dhiúltaigh sé, tvuíteáil Townsend seoladh baile Bowers agus d'áitigh sé ar a lucht leanúna sa mhílíste agóid a dhéanamh iag a theach..

Mar gheall ar a chuid iarrachtaí seasamh in aghaidh na n-iarrachtaí torthaí toghcháin 2020 a chur ar ceal, bronnadh an gradam "John F. Kennedy Profile in Courage Award" ar Bowers. Bhí sé ar dhuine de chúigear onóraí a ghnóthaigh an dámhachtain sa bhliain 2022. Mar sin féin, an 19 Iúil, 2022, rinne Páirtí Poblachtach Arizona cháineadh ar Bowers as a fhrithbheartaíocht.

Sa deireadh, chosain frithbheartaíocht Bowers a ghairm bheatha pholaitiúil. Sa bhliain 2022 sheas Bowers le haghaidh an tSeanaid Stáit, mar bhí a théarma sa State House ag teacht chun críche. Chaill sé an toghchán phoblachtach tosaigh don Seanad Stáit le farasbarr de bheagnach 2 go 1, agus an caillteanas á chur i leith a a fhrithbheartaíocht in aghaidh toghchán uachtaránachta 2020 a chur ar ceal. In ainneoin an chaillteanais, dúirt Bowers nach raibh aon aiféala air faoina fhrithbheartaíocht agus “"would [have done] it again in a heartbeat".

Saol pearsanta 
Tá Bowers pósta ar Donetta Russell, a bhfuil seachtar clainne aige. I mí Eanáir 2021, d’fhógair Bowers bás duine dá iníonacha, a bhí ag troid ag troid breoiteachta ar feadh tréimhse fada ama.

Naisc sheachtracha
Ousted Republican reflects on Trump, democracy and America: ‘The place has lost its mind’

Tagairtí 

Daoine a rugadh i 1952
Daoine beo
Dealbhóirí Meiriceánacha
Fir
Mormannaigh
Péintéirí Meiriceánacha
Poblachtánaigh na Stát Aontaithe